
న్యూఢిల్లీ: ప్రభుత్వం ఎంతగా ఆదుకుంటున్నా, ఎన్ని విమర్శలు వస్తున్నా ప్రభుత్వ రంగంలోని ఎయిర్ ఇండియా తీరు మారడం లేదు. ఏ మాత్రం సమయ పాలన పాటించని ప్రపంలోని టాప్ త్రీ విమానయాన సంస్థల్లో ఎయిర్ ఇండియా ఒకటిగా రికార్డులకెక్కింది. విమానయాన సంస్థల రాకపోకలు, సేవలకు సంబంధించి ఏటా సర్వే చేసి ర్యాంకులిచ్చే అంతర్జాతీయ సంస్థ ‘ఫ్లయిట్ స్టాట్స్’ అనే సంస్థ ఈ విషయం పేర్కొంది. ఈ సంస్థ 8వ యాన్యువల్ ఎయిర్లైన్ ఒటిపి సర్వీస్ అవార్డ్స్’ పేరుతో ఇందుకు సంబంధించిన సర్వే నివేదికను సోమవారం విడుదల చేసింది. ఇందుకోసం ఆసియా-పసిఫిక్ దేశాలకు చెందిన పలు విమానయాన సంస్థల రాకపోకలు, సేవలను ఈ సంస్థ పరిశీలించింది. ఎయిర్ ఇండియా అధికారులు ఈ సర్వే పెద్ద కల్పితమని తోసిపుచ్చారు.అయినా కంపెనీ యాజమాన్యం ఈ సర్వేని పూర్తి స్థాయిలో పరిశీలిస్తుందని చెప్పారు. ఇదే జాబితాలో మన దేశానికి చెందిన జెట్ ఎయిర్వేస్, ఇండిగో మాత్రం టాప్ 10లో స్థానం సంపాదించాయి. జెట్ ఎయిర్వేస్ విమాన సర్వీసుల్లో 76.1 శాతం, ఇండిగో విమాన సర్వీసుల్లో 74.2 శాతం సమయానికి నడుస్తున్నట్టు ఈ సర్వే పేర్కొంది. జపాన్ ఎయిర్లైన్స్ 87.33 శాతం సర్వీసులను సమయానికి నడుపుతూ మొదటిస్థానం సంపాదించింది. సమయ పాలనలో ఇజ్రాయెల్ ప్రభుత్వ నిర్వహణలోని ఇఐ ఎఐ, ఐస్లాండ్ ప్రభుత్వ నిర్వహణలోని ఐస్ల్యాండ్ ఎయిర్ విమానయాన సంస్థలు మన ఎయిర్ ఇండియా కంటే అధ్వాన్నంగా ఉన్నట్టు సర్వే పేర్కొంది.

newdhilly: prabhutvam entagaa aadukuntunna, enni vimarsalu vastunna prabhutva rangamlooni air india teeru maaradam ledu. e maatram samaya paalana paatinchani prapamlooni tap tree vimaanayaana samsthallo air india okatigaa rikaardulakekkindi. vimaanayaana samsthala rakapokalu, sevalaku sambandhinchi eta sarve chesi ryaankulichhe antarjaatiiya samstha ‘fliat stats’ ane samstha ee vishayam perkondi. ee samstha 8va anuewal airline otipi survies awards’ paerutho induku sambandhinchina sarve nivedikanu somavaram vidudala chesindi. indukosam asia-pasific deshaalaku chendina palu vimaanayaana samsthala rakapokalu, sevalanu ee samstha pariseelinchindi. air india adhikaarulu ee sarve pedda kalpitamani tosipuchhaaru.aina company yaajamaanyam ee sarveni puurti sthaayilo pariseelistundani cheppaaru. ide jaabitaalo mana deshaniki chendina jett airvace, indigo maatram tap 10loo sthaanam sampaadinchaayi. jett airvace vimana sarveesullo 76.1 saatam, indigo vimana sarveesullo 74.2 saatam samayaniki nadustunnattu ee sarve perkondi. japan airlines 87.33 saatam sarveesulanu samayaniki naduputuu modatisthaanam sampaadinchindi. samaya paalanalo izrayel prabhutva nirvahanalooni ii ai, island prabhutva nirvahanalooni island air vimaanayaana samsthalu mana air india kante adhvaannamgaa unnattu sarve perkondi.